น้ำมันดิ่งกว่า7$/ดาวโจนส์ร่วงแรง/ทองพุ่ง
หุ้นดาวโจนส์ปิดร่วง 550.46 จุด กังวลสงครามยูเครน ด้านราคาน้ำมันร่วง 7.54 ดอลลาร์ สหรัฐยืนยันระบายน้ำมันจากคลังสำรอง1 ล้านบาร์เรล/วัน ขณะที่ทองคำบวก 15 ดอลลาร์
1 เม.ย. 2565

ดัชนีเฉลี่ยอุตสาหกรรมดาวโจนส์ปิดที่ 34,678.35 จุด ลดลง 550.46 จุด หรือ -1.56%, ดัชนี เอสแอนด์พี 500 ปิดที่ 4,530.41 จุด ลดลง 72.04 จุด หรือ -1.57% และดัชนี แนสแดค ปิดที่ 14,220.52 จุด ลดลง 221.76 จุด หรือ -1.54%ดัชนีดาวโจนส์ตลาดหุ้นนิวยอร์กปิดร่วงลงกว่า 500 จุดในวันที่31 มี.ค. เนื่องจากนักลงทุนยังคงวิตกกังวลเกี่ยวกับสงครามรัสเซีย-ยูเครน รวมทั้งความกังวลที่ว่าธนาคารกลางสหรัฐ (เฟด) อาจเร่งปรับขึ้นอัตราดอกเบี้ย หลังจากสหรัฐเปิดเผยดัชนีราคาการใช้จ่ายเพื่อการบริโภคส่วนบุคคล (PCE) พุ่งสูงสุดในรอบเกือบ 40 ปี โดยพุ่งขึ้น 5.4% ในเดือนก.พ. เมื่อเทียบรายปี ซึ่งเป็นการปรับตัวขึ้นมากที่สุดนับตั้งแต่เดือนเม.ย. 2526สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม ลดลง 7.54 ดอลลาร์ ปิดที่ 100.28 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม ลดลง 5.54 ดอลลาร์ ปิดที่ 107.91 ดอลลาร์ต่อบาร์เรล หลังสหรัฐยืนยันว่าจะระบายน้ำมันในคลังสำรองจำนวน 1 ล้านบาร์เรล/วัน เพื่อสกัดการพุ่งขึ้นของราคาน้ำมันราคาทองคำโคเม็กซ์งวดส่งมอบเดือนมิถุนายน เพิ่มขึ้น 15.00 ดอลลาร์ ปิดที่ 1,954.00 ดอลลาร์ต่อออนซ์